Diari Oficial de la Generalitat Valenciana


Sumari del DOGV 8255, del 15-03-2018 (2018/2465)

RESOLUCIÓ de 7 de març de 2018, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats al centre privat estranger Altea International School, d'Altea, amb codi 03312739.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8255

Data del DOGV
:   15-03-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/2465


Data del document
:   07-03-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 7 de març de 2018, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats al centre privat estranger Altea International School, d'Altea, amb codi 07240224. [2018/2465]  
L'expedient, amb número 2015/358, s'ha iniciat a instàncies de la titularitat del centre privat estranger Altea International School, d'Altea, amb codi 17544679, que sol·licita l'extinció de l'autorització pel cessament d'activitats.  
L'expedient ha sigut tramitat per la corresponent direcció territorial competent en matèria educativa, i consta de la documentació exigida per la normativa vigent, així com de l'informe de la Inspecció Educativa i de la Unitat Tècnica, en el qual se constata que des del 15 de juliol de 2016 el centre ja no està ubicat en les dependències on es va autoritzar inicialment. En l'informe de la Inspecció Educativa es conclou que l'autorització a l'esmentat centre estranger pot revocar-se.  
  
Vista la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació; el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, modificat pel Reial decret 131/2010, de 12 de febrer, i el Reial decret 806/1993, de 28 de maig, sobre règim de centres estrangers a Espanya.  
  
Vista la proposta del director general de Centres i Personal Docent de data 9 de febrer de 2018, i de conformitat amb aquesta, en l'exercici de les atribucions que li confereix l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
Primer  
L'extinció de l'autorització per cessament d'activitats docents, del centre docent privat següent, en la totalitat dels seus ensenyaments:  
Codi del centre: 65267830  
Denominació genèrica: centre privat estranger  
Denominació específica del centre: Altea International School  
Titular: Associació Altea International School  
Domicili: camí de l'Institut, s/n  
Localitat: Altea  
Província: Alacant  
  
Segon  
Aquesta extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
Aquesta resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la conselleria competent en matèria educativa, en el termini d'un mes comptador a partir de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la notificació.  
Per als interessats que no siguen objecte de notificació, els terminis començaran a comptar a partir de l'endemà de la seua publicació en el Diari Oficial de la Generalitat Valenciana.  
  
València, 7 de març de 2018. El conseller d'Educació, Investigació, Cultura i Esport: Vicent Marzà Ibáñez.